Оксфорд зона со нулта емисија

Оксфордската зона со нулта емисија е првата зона со нулта емисија (ЗНЕ) во Обединетото Кралство. Започнало на 28 февруари 2022 година, шемата опфаќала девет улици во центарот на градот на Оксфорд. Сите неелектрични возила (вклучувајќи хибриди) кои возат на овие патишта помеѓу 7 часот и 19 часот се предмет на такса помеѓу 2 и 10 фунти, што се очекува да се удвои во 2025 година.

 Историја 
Во 2017 година, била лансирана заедничка студија од 30.000 фунти од страна на Советот на округот Оксфордшир и Градскиот совет на Оксфорд за да се утврди дали зоната со нулта емисија би била корисен начин за намалување на загадување на воздухот во центарот на градот и долж главните транспортни рути. Градот веќе бил зона со ниски емисии од 2014 година, што се однесувала на автобусите, бидејќи автобусите сочинувале до 80% од загадувањето во центарот на градот. Во времето на првичната студија, Оксфорд требал да стане вториот град со ниски емисии во ОК, откако Лондон го вовел во 2008 година. Последователно, управувани зони за чист воздух биле воведени во неколку други градови, вклучувајќи ги Бат, Бристол и Тајнсајд.

 Имплементација 
Во 2020 година била спроведена консултација, со надеж за лансирање на ЗНЕ во декември истата година. Поради пандемијата COVID-19, било одложено. Шемата била одобрена од двата совети во март 2021 година, со ЗНЕ да започнат со работа на девет улици на 28 февруари 2022 година како пилот програма. Оксфордската ЗНЕ била првата од ваков вид во ОК. 

 Операција 
За разлика од другите шеми со ниски емисии во Обединетото Кралство, кои работат 24/7, Оксфордската ЗНЕ е во функција од 7 часот до 19 часот, и се однесува на сите возила што не се електрични, вклучувајќи ги и хибридите. Надоместокот за бензински, дизел и хибридни возила се движи од 2 до 10 фунти, а најзагадувачките возила се наплаќаат повеќе. Сепак, овие давачки остануваат пониски од лондонските 12,50 фунти за ултра ниски емисии.

Првичните предлози би можеле попрецизно да се опишат како „такса за метеж“, бидејќи секое возило може да влезе при плаќање на надомест, но тоа ќе се промени во иднина. Амбицијата за шемата е таа постепено да се прошири за да го покрие поголемиот дел од Оксфорд до 2035 година. Овој план значи дека Оксфорд би можел да стане првиот град во светот без транспортни емисии на јаглерод. Се очекува таксите да се удвојат во август 2025 година.

 Наводи 

Категорија:Аерозагадување во ОК